OzLabs/hebrew-wiki-articles huggingface dataset:
Scream (אלבום של מייקל ג'קסון)

Scream הוא אלבום אוסף של הזמר האמריקאי מייקל ג'קסון. האלבום יצא לאור ב-29 בספטמבר 2017 דרך חברות התקליטים אפיק רקורדס וסוני מיוזיק אנטרטיינמנט. האלבום מכיל שירים של ג'קסון באווירת ליל כל הקדושים. זה הוא האלבום ה-11 שיצא מאז פטירתו של ג'קסון ב-25 ביוני 2009.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי מייקל ג'קסון
קטגוריה:אלבומי אוסף באנגלית
קטגוריה:אלבומי ליל כל הקדושים
קטגוריה:אלבומי אוסף שהתפרסמו לאחר מות מבצעיהם
קנאטבק איסאייב

קנאטבק איסאייב (בקירגיזית: Канатбек Кедейканович Исаев; נולד ב-7 בפברואר 1975, בכפר קלינובקה (כיום קושוי), אזור צ'וי, הרפובליקה הקירגיזית, ברית המועצות) הוא פוליטיקאי קירגיזי, מאז 13 באוקטובר 2020 מכהן כיושב ראש המועצה העליונה, הפרלמנט הקירגיזי והוא מנהיג המפלגה הפוליטית "קירגיזסטן". במשך מספר שעות ב-15 באוקטובר הוא שימש כנשיא הרפובליקה הקירגיזית עד שהעביר את המושכות לראש הממשלה סאדיר ג'פארוב.

== ביוגרפיה ==
בשנת 1996 סיים את לימודיו בפקולטה לחשבונאות ומסחר באוניברסיטה הלאומית הקירגיזית על שם באלאסאגין בעל תואר בכלכלה. בשנת 2008—2010, שימש כראש עיריית טוקמק.

בשנת 2010 הוא נבחר לחבר פרלמנט. מדצמבר 2010 עד יוני 2012 הוא עמד בראש הסיעה הפרלמנטרית הרפובליקנית. גם בשנים 2010–2012. היה יו"ר הקואליציה הראשונה אי פעם של מפלגת הרוב הפרלמנטרי "אחדות ופיתוח" ותנועת "בירימדיק" (אחדות).<ref></ref> בשנים 2013—2015 היה מושל מחוז צ'וי.

ב-9 ביולי 2015 בקונגרס השלישי של המפלגה הפוליטית "קירגיזסטן" נבחר למנהיגה.<ref></ref> בבחירות לפרלמנט ב-4 באוקטובר 2015, מפלגת "קירגיזסטן" תפסה בביטחון את המקום השלישי. בשנים 2015—2016 היה מנהיג מפלגת "קירגיזסטן". ב-14 בספטמבר 2016 נבחר ליו"ר הקואליציה.<ref></ref> וב-22 בספטמבר 2019, בקונגרס השישי של המפלגה, הוא נבחר מחדש למנהיגה (לקדנציה שנייה, עד 2023).<ref></ref>

ב-13 באוקטובר 2020, לאחר הפגנות עממיות נרחבות, הוא נבחר ליושב ראש המועצה העליונה (הפרלמנט).<ref>[https://mir24.tv/news/16430095/parlament-kyrgyzstana-izbral-novym-spikerom-deputata-kanata-isaeva Парламент Кыргызстана избрал новым спикером депутата Каната Исаева]</ref> ב-15 באוקטובר 2020 הוא הפך לנשיא בפועל של הרפובליקה הקירגיזית. שעות ספורות לאחר שהועברו לידיו הסמכויות המוטלות על ידי החוקה, הוא סירב למלא את התפקיד<ref></ref> וסמכויות הנשיא הועברו לידי ראש ממשלת קירגיזסטן סאדיר ג'פארוב.
== חיים אישיים ==
נשוי, אב לחמישה ילדים.
== קישורים חיצוניים ==
* [http://www.kenesh.kg/ru/deputy/show/120/isaev-kanatbek-kedeykanovich קנאטבק איסאייב], באתר הרשמי של המועצה העליונה
* [https://stanradar.com/bio/full/78-isaev-kanatbek-kedejkanovich.html קנאטבק איסאייב]

== הערות שוליים ==

קטגוריה:יושבי ראש של פרלמנטים
קטגוריה:פוליטיקאים קירגיזים
קטגוריה:ילידי 1975
קטגוריה:קירגיזים שנולדו במאה ה-20
משה אלקסלסי

משה אלקסלסי (נולד בשנת 1945 בערך) הוא יו"ר החברה לאוטומציה לשעבר וכיהן כראש המועצה המקומית גן יבנה בין השנים 1983–2003.

== ביוגרפיה ==
אלקסלסי נולד בקזבלנקה, מרוקו הצרפתית ועלה לארץ עם משפחתו בשנת 1956. הסוכנות היהודית שיכנה את המשפחה בבית שמש. בצבא אלקסלסי שירת בתותחנים ולאחר השחרור עבד כמחסנאי. לאחר מכן התקבל להיות סגן מנהל סניף הדואר בבית שמש. וכעבור כמה שנים ניגש למכרז לניהול הסניף בגן יבנה וזכה. אלקסלסי היה מנהל הסניף עד לבחירתו לראשות העיר בשנת 1983.

בבחירות לרשויות המקומיות בישראל בשנת 1978, התמודד אלקסלסי מול ראש המועצה המכהן, שמואל אוחיון, וזכה במספר הגבוה ביותר של הקולות. אולם מכיוון שזכה רק ב-39.4% מהקולות התקיים סיבוב שני בו הפסיד. הוא שב להתמודד להתמודד על ראשות המועצה מטעם המערך בשנת 1983, והפעם גבר על יו"ר המפד"ל בגן יבנה, משה גלינסקי ונבחר לראשות המועצה ברוב של 40.8% מקולות הבוחרים.

במשך השנים פיתח את גן יבנה מכל התחומים ונבחר לשלוש כהונות נוספות בשנים 1989, 1993 וב-1998. בשנת 2003 החליט לפרוש מראשות המועצה בעקבות תחושת מיצוי.

לאחר שהוצעו לו תפקידם כמו מקום ברשימת מפלגת העבודה לכנסת ושגריר ישראל בשווייץ. התמנה אלקסלסי ליו"ר החברה לאוטומציה. הוא כיהן בתפקיד עד שנת 2014.

אלקסלסי משמש חזן ופייטן בבית הכנסת על שם אביו יעקב ופעיל ציבורי בגן יבנה. נשוי לרבקה ואב לחמישה ילדים. לאחר שאלקסלסי לא התקבל לתפקיד שגריר ישראל בשווייץ עקב חוסר השכלה אקדמית, החל ללמוד בגיל 54 לתואר ראשון במדעי המדינה ולאחר מכן לתואר שני בחשבונאות, תוך כדי עבודתו כראש המועצה.

== קישורים חיצוניים ==
* 

== הערות שוליים ==

2020 10
קטגוריה:ראשי מועצת גן יבנה
קטגוריה:מנהלים ישראלים
קטגוריה:ישראלים שנולדו ב-1945
מויסיי דוידוביץ' שאחנוביץ'

מויסי דוידוביץ' שחנוביץ (ברוסית: Моисей Давидович Шахнович; 15 במאי 1918 – 19 באוקטובר 1982) היה יהודי סובייטי שהשתתף במלחמת העולם השנייה ועל פועלו בה כמפקד הסוללה של רגימנט התותחנים 321 של אוגדת סיור מס' 91 של הארמייה ה-51, החזית הדרומית קיבל עיטור גיבור ברית המועצות, קפיטן.

== ביוגרפיה ==
נולד ב-15 במאי 1918 בעיר סטרוקונסטנטינוב (כיום במחוז חמלניצקי שבאוקראינה), במשפחת פועל. בשנת 1937 סיים את לימודיו בבית הספר להנדסאיי מכונות של דנייפרופטרובסק. עבד כטכנאי מערכות חימום במפעל לייצור סוכר של סטרוקונסטנטינוב.

בצבא האדום מאז 1938. בשנת 1941 סיים את לימודיו בבית הספר הצבאי ליחידות חי"ר בבאקו.

גויס לחזית בנובמבר 1941. לחם על הדון, למרגלות הרי קווקז ובסטלינגרד. לקח חלק בשחרור הרפובליקה הסובייטית הסוציאליסטית האוקראינית. נפצע ארבע פעמים במהלך המלחמה.

הצטיין בקרבות רחוב על העיר מליטופול בתאריכים 12 – 23 באוקטובר 1943. הסוללה שלו השמידה 2 טנקים, 4 כלי רכב, דיכאה את האש של כמה סוללות והדפה מספר התקפות נגד. הוא אישית חיסל מפעיל תת-מקלע עם את חפירה.

ב-1946 שוחרר משירות פעיל. בוגר המכון לכלכלה לאומית במוסקבה בשנת 1958. עבד כמנהל סופרמרקט בעיר באקו.

נפטר ב-19 באוקטובר 1982. נקבר בבאקו בבית העלמין היהודי.

== הערות שוליים ==

קטגוריה:מקבלי עיטור הכוכב האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנולדו ב-1918
קטגוריה:נפטרים ב-1982
Somebody to You

"Somebody to You" (בעברית: מישהו בשבילך) הוא שיר של להקת הפופ הבריטית The Vamps. גרסה בהשתתפות הזמרת האמריקאית דמי לובאטו יצאה לאור בבריטניה ב-18 במאי 2014 כסינגל הרביעי מאלבום הבכורה שלהם, Meet the Vamps. השיר הגיע למקום הרביעי במצעד הסינגלים הבריטי, והפך לסינגל הרביעי ברציפות של הלהקה שהגיע לחמשת הגדולים בבריטניה. השיר הגיע גם למקום 14 באוסטרליה, הסינגל המצליח ביותר שלהם עד כה במדינה.

השיר שוחרר כסינגל הרשמי הראשון של הלהקה בארצות הברית, לצד המיני-אלבום הראשון שלהם Somebody to You, שיצא לאור ב-4 באוגוסט 2014, אך לא הצליח להיכנס למצעד הבילבורד הוט 100. עם זאת, המיני אלבום הגיע למקום העשירי בבילבורד 200.

== וידאו קליפ ==
הקליפ הרשמי הועלה ליוטיוב ב-9 ביוני 2014. הקליפ בוים על ידי אמיל נאוה וצולם במאליבו, קליפורניה. הקליפ עוסק בנערה צעירה (אותה מגלמת לורה מרנו) שמבלה עם חבריה בקיץ עד להצטרפותם של חברי הלהקה, וסולן הלהקה שלהם (בראדלי סימפסון) מתאהב בה. דמי לובאטו מופיעה כאמנית אורחת בקליפ.

== הופעות חיות ==
הלהקה ולובאטו ביצעו לראשונה את השיר בשידור חי בתוכנית המופע של אלן דג'נרס, ב-10 בנובמבר 2014.<ref></ref>

== רשימות שירים ==
* הורדה דיגיטלית

# "Somebody to You" - 3:03
* הורדה דיגיטלית - גרסה אקוסטית

# "Somebody to You" - 3:01
* הורדה דיגיטלית - מיני אלבום

# "Somebody to You" - 4:45

# "Can We Dance" - 3:44
# "Sweater Weather" - 3:16
* דיסק 1

# "Somebody to You" – 3:03
# "Midnight Memories"
# "That Girl"
# "On the Floor"
* דיסק 2

# "Somebody to You" 
# "Rough Night" 
* DVD

# "Somebody to You" – 3:03
# "Carry on Vamping: A Day on Tour" 

== מיקומי שיא ==

== תארים ומכירות ==
{| class="wikitable sortable"
!מדינה
!תואר
!מכירות
|-
!
|20x20 פיקסליםפלטינה<ref></ref>
|70,000
|-
!
|20x20 פיקסליםזהב<ref></ref>
|278,000<ref></ref>
|-
!
|20x20 פיקסליםזהב<ref></ref>
|400,000
|-
!
|20x20 פיקסליםזהב
|7,500
|-
!
|20x20 פיקסליםזהב<ref></ref>
|40,000
|}

==קישורים חיצוניים==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי The Vamps
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי קרל פאלק
קטגוריה:סינגלים בהוצאת וירג'ין EMI רקורדס
קטגוריה:סינגלים בהוצאת מרקורי רקורדס
The Nightmare Before Christmas (פסקול)

The Nightmare Before Christmas הוא פסקול הסרט הסיוט שלפני חג המולד. הפסקול, שיצא לאור לראשונה ב-12 באוקטובר 1993 דרך חברת התקליטים וולט דיסני רקורדס, היה לפסקול ה-15 של המלחין האמריקאי דני אלפמן. הפסקול הועמד לפרס גלובוס הזהב לפסקול המקורי הטוב ביותר בשנת 1993, ודורג בשנת 2019 במקום ה-52 במצעד האלבומים האמריקאים בילבורד 200.<ref></ref>

הפסקול יצא במהדורה מחודשת בשנת 2006, עקב הוצאתו המחודשת של הסרט בתלת מימד, יחד עם דיסק נוסף הכולל גרסאות כיסוי של חמישה משירי הפסקול המקורי המבוצעים על ידי פול אאוט בוי, פאניק! אט דה דיסקו, מרילין מנסון, פיונה אפל ו-She Wants Revenge, וארבע רצועות דמו.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:פסקולים מ-1993
קטגוריה:פסקולים מ-2006
קטגוריה:אלבומי ליל כל הקדושים
קטגוריה:פסקולי סרטי אנימציה של דיסני
קטגוריה:פסקולי וולט דיסני רקורדס
טירת לאודג

טירת לאודג או בורג לאודג (בהולנדית: Burg Laudegg) היא טירה שממוקמת ליד שלוש העיירות לאדיס , סרפהאוס ופיס , טירול, אוסטריה.<ref></ref> הטירה נמצאת ליד אחד מהדרכים של רומא העתיקה.

== מיקום ==
טירת לאודג עומדת למרגלות הרי האלפים ויושבת על בליטה אנכית של צפחה מעל עמק אוברינטל בגובה של מעל פני הים.<ref></ref>

== היסטוריה ==
הטירה נבנתה בראשית ימי הביניים, והתיעוד הראשון שלה היא מ-1239. עם זאת, המיניסטריאליס המקומי של לאודג מתועדת אפילו מוקדם יותר (1232) ביומן בית המשפט של הדוכס אוטו פון אנדץ' באינסברוק.<ref name="geschichte-tirol">[http://www.geschichte-tirol.com/orte/nordtirol/bezirk-landeck/1262-ladis.html Ladis] in the database Geschichte Tirol of the association fontes historiae – Quellen der Geschichte (German)</ref>

ב-1406, בזמן מרד האיכרים באפנצל טירת לאודג וטירת שטיינג הושמדו בפיקודו של איטל רדינג האב .<ref>Comploy, 1972, p. 54</ref> בשנים שלאחר מכן, בוצעו רק התיקונים הנחוצים ביותר, ראשית תחת מקסימיליאן הראשון, שהתעניין באזור. הטירה הורחבה מעט, אך הכספים שהובטחו לתושבי האזור לא נשלחו מעולם. אף על פי שהטירה הייתה המרכז המנהלי של אוברס גריכט עד למאה ה-17, יש תיעוד מ-1551 כי שומרת הטירה התגוררה בשלוס סיגמנדסירד (נבנה ב-1471) והטירה כבר לא הייתה בשימוש כמחנה או חנות לנשק. במאה ה-17, המבנה שופץ, אם כי הבניין נותר ריק ונפל לחורבן לאחר שהמרכז המנהלי עבר לריד אים אוברינטל .
שיקום חלקי של הטירה החל ב-1964.<ref>[http://www.ladis.tirol.gv.at/index.php/informationen/geschichte-und-chronik Geschichte und Chronik von Ladis] , ladis.tirol.gv.at, accessed 10 May 2012 (German)</ref> כיום הטירה נמצאת ברכוש פרטי, אך היא פתוחה לביקור אחד לשבוע ביולי ובאוגוסט.

== גלריה ==
<gallery>
קובץ:Ladis_Friedhof_P6A7490.JPG|טירת לאודג
קובץ:Flickr_-_…trialsanderrors_-_Laudeck_castle_near_Ladis,_Tyrol,_Austria-Hungary,_ca._1900.jpg|טירת לאודג, 1900
</gallery>

== לקריאה נוספת ==
<div class="mw-content-ltr">
* Waltraud Comploy: Die Burgen Tirols am obersten Inn. Volume 1 of Kunstgeschichtliche Studien / Volume 74 of Veröffentlichungen der Universität Innsbruck. Kommissionsverl. d. Österr. Kommissionsbuchhandlung, 1972, Burg Laudegg, p.&nbsp;37 ff.
</div>

== קישורים חיצוניים ==

== הערות שוליים ==

קטגוריה:אוסטריה: טירות
אילה בלוך

אילה בלוך (נולדה ב-כ' באדר א' ה'תשל"ג, 22 בפברואר 1973) היא פסיכולוגית שיקומית מומחית מדריכה ונוירופסיכולוגית. משמשת כמנכ"לית ומנהלת מקצועית של המכון הלאומי לשיקום נוירופסיכולוגי, כמרצה באוניברסיטת אריאל בשומרון וכיו"ר מועצת הפסיכולוגים.

==ביוגרפיה==
בלוך נולדה למאירה ויעקב בלוך, גדלה בשכונת נווה-שאנן בחיפה ולמדה בתיכון עירוני ו' בעיר. שימשה כקומונרית בסניפי בני-עקיבא ברמת-גן ובקריית-משה במסגרת השירות הלאומי.

=== השכלה והתפתחות מקצועית ===
בלוך היא בוגרת האוניברסיטה העברית בירושלים בפסיכולוגיה ובפיזיקה בהצטיינות (1996) ומוסמכת האוניברסיטה העברית בנוירופסיכולוגיה (1999). בשנת 2010 קיבלה תואר דוקטור של אוניברסיטת בר-אילן במדעי המוח. עבודת הדוקטורט נכתבה בהנחייתו של פרופ' אלי וקיל.

בלוך עבדה במכון להתפתחות הילד (2000–2003) וביחידה להפרעות קשב והסתגלות (2004–2007) במרכז הרפואי ע"ש שיבא בתל-השומר. ב-2007 החלה לעבוד במחלקה לשיקום נוירולוגי בשיבא, ומ-2010 שימשה כפסיכולוגית הראשית במחלקה. במקביל שימשה כמנהלת המעבדה לזיכרון ולאמנזיה באוניברסיטת בר-אילן תחת ניהולו של פרופ' אלי וקיל. ב-2015 עברה למכון הלאומי לשיקום נוירופסיכולוגי (בעת ההיא הוא נקרא "המכון הלאומי לשיקום נפגעי ראש") והיא משמשת מאז כמנכ"לית המכון וכמנהלת המקצועית שלו.

החל בשנת 2003 אילה בלוך מלמדת באוניברסיטת אריאל בשומרון, ומשנת 2018 היא משמשת כחברת סגל במחלקה למדעי ההתנהגות שם. תחומי המחקר שלה הם למידה בקרב נפגעי חוט שדרה, נוירופסיכולוגיה, שיקום בקהילה של אנשים עם פגיעה מוחית ומדיניות בריאות בתחום הנוירופסיכולוגיה.

=== השכלה תורנית ופעילות ציבורית ===
בשנת 1991 למדה במדרשה התורנית ברוריה. בשנים 1999–2000 למדה בתוכנית "קרן אריאל" של מדרשת "נשמת" והוסמכה כיועצת הלכה. במשך כעשור עבדה כמשיבה בקו הטלפון ההלכתי של המדרשה.

ב-2008 ייסדה יחד עם הרב אבנר בן-יוסף את עמותת "יחד באריאל (ע"ר)", הפועלת בעיר אריאל לקידום נושאים חברתיים, ושימשה כיו"ר העמותה עד 2022.
החל משנת 2012 שימשה כחברה בוועדה המקצועית לפסיכולוגיה שיקומית במשרד הבריאות ובשנים 2017–2020 עמדה בראשה.

באוקטובר 2020 הודיע שר הבריאות יולי אדלשטיין על מינויה של בלוך לתפקיד יו"ר מועצת הפסיכולוגים.

==חיים אישיים==
אילה בלוך נשואה ואם לשבעה, מתגוררת באריאל. אחותה היא שרית קראוס, והיא גיסתה של עליזה בלוך.

==קישורים חיצוניים==
* 

==הערות שוליים==

קטגוריה:פסיכולוגיות ישראליות
קטגוריה:פסיכולוגים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרות תיכון עירוני ו' (חיפה)
קטגוריה:בוגרות שירות לאומי
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:אריאל: אישים
קטגוריה:סגל אוניברסיטת אריאל בשומרון: מדעי החברה והרוח
קטגוריה:מתנחלות
קטגוריה:ישראליות שנולדו ב-1973
קטגוריה:ישראלים שנולדו ב-1973
יחסי ספרד–קמרון

יחסי קמרון–ספרד הם היחסים הדו-צדדיים והדיפלומטיים בין ספרד וקמרון.

== יחסים דיפלומטיים ==
למעלה מ-50 שנה חלפו מאז פתיחת השגרירות ביאונדה ומאז היחסים בין המדינות התחזקו בתחומים שונים. היחסים המדיניים נחתמו בתזכיר ההבנות בנושא התייעצויות פוליטיות, מאפריל 2009, שנחתמו על ידי שני השרים במהלך ביקורו של שר החוץ הקמרוני במדריד.<ref name="diplo">[http://www.exteriores.gob.es/Documents/FichasPais/CAMERUN_FICHA%20PAIS.pdf Ficha de Camerún] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

בהמשך נחתמו שני הסכמים דו צדדיים:
* אמנה למאבק בפשע בינואר 2011.
* הסכם לשיתוף פעולה אווירי בנובמבר 2012.

ספרד ממשיכה להראות את נכונותה להשתתף באופן פעיל בחיזוק הביטחון במפרץ גינאה, הן ברמה הכללית של האו"ם והן של האיחוד האירופי (תוכנית נתיבי הים הקריטיים של הנציבות). ברמה דו-צדדית מאז 2011 הם התאמנו יחד עם אנשי הסיור בחיל הים הקמרוני.

== יחסים כלכליים ==
באופן מסורתי מאזן הסחר נוטה לרעת ספרד מכיוון שקמרון היא ספקית מרכזית של פחמימנים. קמרון היא הספקית ה-61 בגודלה של ספרד. היתרה השלילית קוזזה בשנים האחרונות על ידי התכווצות הביקוש המקומי בספרד.<ref name="eco">[http://www.exteriores.gob.es/Documents/FichasPais/CAMERUN_FICHA%20PAIS.pdf Ficha de Camerún] Office of Diplomatic Information. Ministry of Foreign Affairs and Cooperation. Section: Economic relations.</ref>

המצב יכול להשתנות אם מחיר הנפט הגולמי יישאר ברמתו מסוף 2014. בהיותו המוצר העיקרי שמייבאת ספרד, ירידה מתמשכת במחיר הנפט יכולה להוריד את חשבון הייבוא.

== שיתוף פעולה ==
קמרון אינה מדינה מועדפת בתוכנית המתאר הספרדית לשיתוף פעולה, ולכן לא קיים משרד לשיתוף פעולה טכני (TBT) במדינה.<ref name="coop">[http://www.exteriores.gob.es/Documents/FichasPais/CAMERUN_FICHA%20PAIS.pdf Ficha de Camerún] Office of Diplomatic Information. Ministry of Foreign Affairs and Cooperation. Section: Cooperation.</ref>

החלק החשוב ביותר בשיתוף הפעולה בפיתוח מתבצע על ידי קהילות דתיות, במיוחד בתחום הבריאות והחינוך, ולאחרונה על ידי כמה ארגונים לא ממשלתיים, אשר מקבלים לעיתים סיוע מהמינהל המרכזי ובפרט מהאוטונומיות ומהמינהל המקומי. פרויקט הצלב האדום הספרדי שהושלם בשנת 2012 ומומן על ידי AECID לפליטים צ'אדים, ובמיוחד RCA, היווה אמת מידה לשיתוף הפעולה בין המדינות.

נכון לעכשיו קיים פרויקט באותו אזור שפותח על ידי ה-NGO Red Deporter y Cooperation במימון AECID. מאז 2011, מימון זה צומצם משמעותית. העמותות הספרדיות שבקמרון כוללות: רשת הספורט והשיתוף פעולה, Zerca and Far, Globalmón, Medicus Mundi, Agermanament ו-CEIBA. ארגונים לא ממשלתיים אחרים מממנים פרויקטים, במיוחד מקהילות דתיות, כמו Manos Unidas או PROCLADE.

== נציגויות דיפלומטיות ==
* קמרון מחזיקה בספרד שגרירות במדריד.<ref></ref>
* ספרד מחזיקה בקמרון שגרירות ביאונדה.<ref>[http://www.exteriores.gob.es/Documents/FichasPais/CAMERUN_FICHA%20PAIS.pdf Ficha de Camerún] Office of Diplomatic Information. Ministry of Foreign Affairs and Cooperation. Section: Representation Data.</ref>

== הערות שוליים ==
פסטיבל המתים

מנחת פרחים על הקברים, [[יום המתים 2014]]
פסטיבל המתים או חג האבות הקדמונים<ref name="Smyth"></ref> מתקיים על ידי תרבויות רבות ברחבי העולם, לכבוד או להכרה של בני הקהילה שנפטרו, בדרך כלל לאחר הקציר באוגוסט, ספטמבר, אוקטובר או נובמבר.

בתרבויות רבות נערך בסוף אוקטובר ובתחילת נובמבר פסטיבל המתים, שנמשך עד 3 ימים; דוגמאות שנוהגות כך כוללות את הפרואנים, תושבי האוקיינוס השקט, תושבי איי טונגה, הפרסים הקדומים, הרומאים הקדומים והמדינות הצפוניות באירופה. בדת האינקה כל חודש נובמבר הוא 'Ayamarca', שמתורגם לפסטיבל המתים.

== הפסטיבל בעולם ==
פסטיבל העגלות המצרי העתיק התקיים בתחילת אוגוסט (וכונה כ"ת'וט" בשפה הקופטית), כאשר אנשים השאירו סירות קטנות על נהרות כדי לזכור את מותו של אוסיריס וכדי לכבד את הנפטרים במסע שלאחר המוות שלהם.<ref></ref> במאה ה-21 המסורת באירופה היא חגיגת ליל כל הקדושים. בין היתר, סברו כי פסטיבל המתים הוא זיכרון פולחני של המבול שבו הלילה הראשון (ליל כל הקדושים), מתאר את רשעות העולם לפני המבול. בלילה השני חוגגים הניצולים ששרדו את המבול ואת הלילה האחרון חוגגים אלה שיאכלסו מחדש את כדור הארץ.<ref></ref>

במנהג הבודהיסטי-יפני הפסטיבל שמכבד את רוחם של אבותיהם מכונה פסטיבל אובון והוא מתקיים ביולי או באוגוסט.<ref></ref> פסטיבל שנתי זה מתחיל במשתתפים שנוהרים לעבר האוקיינוס עם מתנות, מסרים ופנסים מוארים עבור הנפטרים. כל המתנות הללו נמצאות בסירות קטנות אשר מושטות במים בחצות אותו היום.<ref></ref> הפסטיבל הבודהיסטי-סיני נקרא פסטיבל רפאים. עבור ההינדים, הטקס שנעשה עבור האבות הקדמונים שלהם נקרא פיטרי פקשה. הוא מבוסס על לוח השנה הירחי ההינדי והתקופה שלו נמשכת 15 יום ומסתיימת לקראת סוף ספטמבר. בנפאל, הפסטיבל הפופולרי של גאי ג'טרה מציין ומכבד את הנפטרים.

הכנסייה הרומית-קתולית חוגגת שלושה ימים של תקופת האלוומס בין 31 באוקטובר ל-2 בנובמבר ומציינת את ערב כל הקדושים, יום כל הקדושים ואת יום כל הנשמות.

במקסיקו חוגגים את יום המתים; החג הוא חג מקסיקני המוקדש לזכרם של אבות המשפחה שהלכו לעולמם. החג נחוג ביום הראשון והשני של חודש נובמבר, באותו מועד בו חלים יום כל הקדושים ולאחריו יום כל הנשמות של הכנסייה הנוצרית קתולית. החג נחוג בעיקר במקסיקו, באזורים בהם קיימת קהילה מקסיקנית גדולה בארצות הברית, בפיליפינים, במדינות אחרות באמריקה הלטינית ובברזיל. בחג זה נהוג לבקר בבתי הקברות ובכנסיות, ולהביא נרות ופרחים לקברי אבות המשפחה. על אף נושא החג, אין זה חג עגום והוא נחוג באווירה של קרנבל, בדומה לליל כל הקדושים האמריקאי.<ref></ref>

== ראו גם ==
* פולחן מתים
* יום כל הנשמות
* יום המתים
* יום השנה

==קישורים חיצוניים==

== הערות שוליים ==

קטגוריה:מוות: היבטים דתיים ופסיכולוגיים
קטגוריה:אירועי ליל כל הקדושים
דזיאדי

מטבע "דזיאדי" [[בלארוסי.]]
דזיאדי (בבלארוסית: Дзяды; ברוסית: Деды; בפולנית: Dziady; באוקראינית: Діди; בליטאית : Ilgės; ובלטבית: laiks Veļu) הוא מאורע סלאבי ובפרט בלטי בו מנציחים את האבות המתים. פירוש המילה הפולנית, הבלארוסית, הרוסית והאוקראינית הוא "סבים" ולפעמים היא מתורגמת לאנגלית כערב האבות.

== היסטוריה ==
ההנצחה התקיימה פעמיים בשנה (באביב ובסתיו), אך כיום היא נערכת בדרך כלל בסוף אוקטובר. במהלך החג הסלאביים מבצעים נסך (פולחן של מזיגת משקה, לרוב אלכוהולי, כמנחה לאלים) ואוכלים ארוחות פולחניות כדי לחגוג את החיים ואת נשמתם של האבות שהצטרפו לדזיאדי עם רדת החשכה.

בפולין החליפו את המסורת בסעודה נוצרית בשם זאדושקי; עם זאת, חגיגת הדזיאדי המקורית נמשכת בקרב הרודנוברים. בבלארוס, הדזיאדי (Дзяды) התקיים בדרך בכלל בשבת האחרונה שלפני יום סנט דמיטרי שחל בסוף אוקטובר / תחילת נובמבר. היום הוא נחגג ב-2 בנובמבר.<ref></ref> לליטאים וללטבים יש סעודה דומה, הנקראת "Ilgės או Veļu laiks". יש לה שורשים בתקופות פגניות,<ref></ref> והוא שונה מעט מהדיזאדי הסלאבי.

== המאורע בתקופת החזית העממית ==
בשנת 1988 החזית העממית הבלארוסית (Belarusian Popular Front) שהוקמה, יזמה את החייאת המסורת בבלארוס. בנוסף, ביום זה מתקיימת עצרת בקוראפאטי בפאתי מינסק, לזכר קורבנות הדיכוי הפוליטי הסובייטי. הממשל הקומוניסטי של המדינה באותה התקופה התנגד בתוקף ליוזמה, אך עם זאת, החזית העממית הבלארוסית ותנועות אחרות בבלארוס המשיכו את המסורת.

== בספרות ==
רוב החלק השני של הפואמה "Dziady" מאת אדם מיצקביץ' (שפורסמה בשנת 1823) מתארת את סעודת הדזיאדי המאורגנת בימינו בבלארוס, שהייתה פופולרית בקרב רותנים וליטאים בתקופת חבר העמים הפולני-ליטאי.

==קישורים חיצוניים==

== הערות שוליים ==

קטגוריה:אירועים בחודש נובמבר
קטגוריה:אירועים בחודש אוקטובר
קטגוריה:פולין: תרבות
קטגוריה:בלארוס: תרבות
קטגוריה:אירועי ליל כל הקדושים
יום הסאסי

ממוזער
יום הסאסי (בפורטוגזית: Dia do Saci) הוא אירוע שנוצר על ידי ארגון לא-ממשלתי תרבותי ברזילאי בשם Amigos do Saci, כדי להתנגד לחג ליל כל הקדושים שמתקיים ב"השפעת אמריקה". יום הסאסי מונצח באותו היום של החג האמריקאי: 31 באוקטובר. הוא תוכנן כיום חגיגה לתרבות ולפולקלור של ברזיל, אך מעטים מהברזילאים חוגגים זאת, למרות התמיכה של סאו פאולו ועיירות נוספות במדינה.<ref>[http://noticias.bol.uol.com.br/entretenimento/2011/10/31/dia-do-saci-faz-resistencia-pacifica-ao-halloween-para-preservar-mitos-nacionais.jhtm Dia do Saci faz 'resistência pacífica' ao Halloween para preservar mitos nacionais]. Bol, 31 de outubro de 2011.</ref>

== היסטוריה ==
חגיגות ליל כל הקדושים בברזיל החלו בבתי ספר דוברי אנגלית, שם זו הייתה חגיגה חשובה. בשבוע האחרון של אוקטובר בברזיל חנויות רבות היו מעוטרות בדלועים ובצבעים כהים, תוך שהן היו מעוטרות במוצרים שונים ליל כל הקדושים - רובם מיובאים מהרפובליקה העממית של סין או מטאיוואן. בניסיון להתנגד להשפעה האמריקאית על התרבות הברזילאית, שנחשבה כמסיחת דעת מהמורשת העשירה שלה, ייסדה האגודה הלאומית Amigos do Saci את יום הסאסי.

אותה היוזמה זכתה לתמיכה על ידי אמנים, אנשי חינוך, פוליטיקאים וחלק ניכר מהחברה הברזילאית והפכה למועד רשמי במדינת סאו פאולו (על פי חוק מס' 11.669, שנחקק ב-13 בינואר 2004) וכן בעשר עיריות במדינה: סאו פאולו, סאו לואיז דו פאראיטינגה, סאו חוסה דו ריו פרטו, גוארטינגטה, אמבו דאס ארטס, ויטוריה, פוסוס דה קלדאס, אוברבה ועוד.<ref></ref>

== סאסי ==
הסאסי, הנקרא גם "Saci-pererê", הוא הדמות הידועה ביותר בפולקלור הברזילאי. מקורו באגדה גוארנית שמיקומה היה בדרום ברזיל. באזורים מסוימים, הסאסי מופיע כיצור מרושע, באחרים, כיצור שובב וחינני. בצפון ברזיל, ההשפעה האפריקאית הציגה את הסאסי כילד שחור קטן שתמיד מעשן פיטו (סוג של מקטרת) ואיבד את אחת מרגליו בקרב קפוארה. האירופאים תרמו גם הם לאגדה וטענו שהסאסי קיבל פילוס; כיפה אדומה קטנה אותה חבש הסאסי.

לסאסי יש כוחות על-טבעיים והוא עושה מעשי שובבות בתוך הבתים, במיוחד בלילות; הוא מסוגל להפוך את עצמו לרוח ולהסוות את עצמו בתוך בקבוק לכאורה.

== הערות שוליים ==

קטגוריה:אירועים בחודש אוקטובר
קטגוריה:אירועי ליל כל הקדושים
קטגוריה:ברזיל: תרבות
Shower

"Shower" (בעברית: מקלחת) הוא סינגל בביצוע הזמרת האמריקאית בקי ג'י. הוא יצא לאור ב-23 באפריל 2014 על ידי RCA רקורדס וקימוסבי רקורדס. השיר נכתב על ידי דר לוק, סירקוטו ועיר הרוק והופק על ידי השניים הראשונים. הקליפ לשיר יצא לאור ב-30 ביוני 2014. Shower הוא השיר היחיד של גומז שהגיע לטופ 20 במצעד הבילבורד הוט 100. גרסת הרמיקס הרשמי יצא לאור באותה שנה ובא משתתף הראפר האמרקאי טייגה. בנובמבר 2020, השיר הפך לפופולרי בטיקטוק.

== רמיקס ==
הרמיקס הרשמי בהשתתפות הראפר האמריקאי טייגה יצא לאור ב-2014.<ref></ref>

==קישורים חיצוניים==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי בקי ג'י
קטגוריה:שירי טייגה
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי טימותי תומאס
קטגוריה:שירים שנכתבו על ידי סירקט
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:סינגלים בהוצאת RCA רקורדס
יחסי יוון–לוב

[[נשיא לוב מועמר קדאפי בפגישה עם ראש ממשלת יוון יורגוס פפנדראו, 2010]]
יחסי יוון–לוב הם יחסי החוץ בין יוון ללוב.

== סקירה כללית ==
הקרבה הגאוגרפית והנוכחות היוונית הארוכה בחופי לוב הופכים את שתי המדינות לשותפות טבעיות. הספקטרום המוסדי של הסכמים דו-צדדיים היה מפותח וכיסה מגוון רחב של תחומים.

יוון סייעה ללוב ברמות פוליטיות והומניטריות במהלך המהפכה של 2011, ובהמשך. מספר לא מבוטל של פצועים לובים אושפזו בבתי חולים שיקומיים ביוון.

מאז יולי 2014 נכנסה לוב לתקופה חדשה של מהומה ועימותים. משלחות דיפלומטיות זרות בלוב, למעט כמה יוצאים מן הכלל, השעו את פעולתן. שגרירות יוון בטריפולי השעתה את פעולתה באופן זמני ב-31 ביולי 2014 והמשיכה בפינוי 186 אזרחים יוונים וזרים (סינים, קפריסאים, בלגים, בריטים) שהגיעו לנמל פיראוס על סיפונה של הפריגטה של חיל הים היווני "סלמיס".

כדי להתמודד עם המשבר בלוב, מינה מזכ"ל האו"ם את מר ע' סאן סלאמאס לנציגו המיוחד וראש משלחת התמיכה של האו"ם בלוב (אונסמיל), אשר ירש את מר מרטין קובלר.

יוון תומכת בהתמדה בהשקטת האלימות ומשתתפת יחד עם שותפותיה ל במאמצי הקהילה הבינלאומית במטרה ליצור תנאים מתאימים ליציבות וביטחון וכן לשלטון חוק מודרני בלוב.

במסגרת המאמצים האמורים, ביקר שר החוץ ניקוס קוציאס בטריפולי ב-28 בנובמבר 2016, שם נפגש עם ראש ממשלת ממשלת ההסכם הלאומי (GNA), פאיז א-סראג' ושר החוץ מוחמד טאהא סיאלה .

לבסוף, יוון יוצגה על ידי ראש ממשלתה בכנס הבינלאומי ללוב שהתקיים בפאלרמו בין התאריכים 12–13 בנובמבר 2018, וזו הוכחה נרחבת להגברת העניין שלה להחזיר את היציבות במדינה.

== נציגויות דיפלומטיות ==
* יוון מחזיקה בלוב שגרירות בטריפולי.
* לוב מחזיקה ביוון שגרירות באתונה.

== קישורים חיצוניים ==

* [https://www.mfa.gr/en/blog/greece-bilateral-relations/libya/ יחסי יוון–לוב], באתר משרד החוץ היווני

== הערות שוליים ==
הבחירות הכלליות בגרינלנד 1979

בחירות כלליות נערכו בגרינלנד ב-4 באפריל 1979,<ref>Tom Lansford (2014) Political Handbook of the World 2014, CQ Press, p393</ref> הן היו הבחירות הראשונות לפרלמנט החדש לאחר שגרינלנד קיבלה אוטונומיה. התוצאה הייתה ניצחון של מפלגת סיומוט הבדלנית והשמאלנית, שזכתה ב-13 מתוך 21 המושבים בפרלמנט, על סולידריות היוניוניסטית והמתונה. ההבדל במושבים שזכו הפך גדול יחסית בגלל השימוש בבחירות בשיטה הרובנית בחמישה מחוזות בצפון ומזרח גרינלנד, שבכולם זכתה סיומוט, בעוד ששתי המפלגות חלקו שווה בשווה את 16 המושבים במחוזות מרובי הנציגים במערב גרינלנד. כתוצאה מהבחירות היה יונתן מוצפלדט מסיומוט לראש הממשלה הראשון של גרינלנד.

== תוצאות ==
{| class="wikitable"
|-
! מפלגה !! קולות !! אחוזים !! מושבים
|-
| סיומוט || 8,505 || 46.12% || 13
|-
| סולידריות || 7,688 || 41.69% || 8
|-
| מפלגת העבודה || 1,041 || 5.64% || 0
|-
| אינואיט אטקטיגיט || 813 || 4.41% || 0
|-
| עצמאיים (שאינם חברי מפלגה) || 396 || 2.15% || 0
|-
| הצבעות פסולות || 1,508 || - || -
|-
| סך הכול || 19,951 || 100.00% || 21
|-
| בעלי זכות בחירה/ אחוז המצביעים || 28,672 || 69.58% || -
|}

== הערות שוליים==

1979
קטגוריה:1979 בפוליטיקה
שטר התנאים

שטר התנאים הוא אלבום סולו מספר 10 של הזמר יוצר החסידי אברהם פריד. האלבום יצא ב-1993 בחברת גל פז והוא מורכב מלחנים של יוצרים חרדיים מוכרים, בהם יוסי גרין, משה לאופר ועוד. האלבום מכיל שירים בעברית ואנגלית.

== רקע ==
האלבום יצא בשנת 1993 ובו 10 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים כמו "ברוך הבא", "שטר התנאים", "רפאני" ועוד.

== רשימת רצועות ==

== השתתפו בהקלטות ==
* אברהם פריד - שירה
* יוסי גרין - לחנים וקולות רקע בחלק מהשירים
* משה לאופר - עיבוד

==קישורים חיצוניים==
*[https://open.spotify.com/track/4d7tRQ98kAQ0VAuFIt8KLi האלבום שטר התנאים], באתר spotify
*

קטגוריה:אלבומי אברהם פריד
קטגוריה:אלבומי 1993
קטגוריה:אלבומים בעברית
קטגוריה:אלבומים חסידיים
יחסי יוון–תוניסיה

[[נשיא תוניסיה קייס סעיד מארח את שר החוץ היווני ניקוס דנדיאס, 2020]]
יחסי יוון–תוניסיה הם יחסי החוץ בין יוון לתוניסיה.

== סקירה כללית ==
שתי המדינות כוננו יחסים דיפלומטיים בשנת 1956, כאשר תוניסיה קיבלה את עצמאותה. שתי המדינות חברות באיחוד מדינות הים התיכון ובלה פרנקופוני.

== נציגויות דיפלומטיות ==
* יוון מחזיקה בתוניסיה שגרירות בתוניס.
* תוניסיה מחזיקה ביוון שגרירות באתונה.

== קישורים חיצוניים ==

== הערות שוליים ==
קומאקיווי

קומאקיווי בספטמבר 2015.
קומאקיווי (מפינית: Kummakivi) הוא סלע מאוזן גדול במערב רואוקולאהטי (Ruokolahti), שבאזור היערות בדרום מזרח פינלנד. הסלע באורך 7 מטרים מונח על משטח סלע קמור עם טביעת רגל קטנה מאוד אך בעוצמה כה רבה עד שאי אפשר לטלטל אותו בכוח אנושי.<ref>[https://unusualplaces.org/kummakivi/]</ref>

קומאקיווי ("אבן מוזרה") הוא אתר מוגן מאז 1962.<ref>[https://unusualplaces.org/kummakivi/ Kummakivi. Unusual Places]</ref> עץ אורן שמקורו בשנות השמונים צומח על גבי הסלע. ממוקם ביער בחלקה המערבי של רואוקולואהטי, סמוך לגבול פואומאלה.<ref>[http://www.atlasobscura.com/places/kummakivi-balancing-rock Kummakivi balancing rock], Atlas Obscura.</ref>

==קישורים חיצוניים==

== הערות שוליים ==

קטגוריה:פינלנד: גאוגרפיה
יצחק שלו (רב)

הרב יצחק שלו (נולד ב-1981) הוא רבה של ירוחם מאז שנת 2014. לפני כן כיהן כר"מ בישיבת ההסדר ירוחם ורב בית כנסת בעיירה. מרבני הציונות הדתית.

==ביוגרפיה==
נולד לרחל ויעקב שלו וגדל בתל אביב. למד בתיכון צייטלין ובישיבת ההסדר ירוחם. למד גם מפי הרב מרדכי אליהו ושימש אותו. הרב מאיר כהנא מוגדר כרבו מישיבת ירוחם. שירת בצבא במסגרת ההסדר. מתגורר בעיירה מאז 1999 בערך. שימש כר"מ בישיבה וכרב בית הכנסת "רבי דוד בן ברוך" ("הכיפה") במשך כ-10 שנים, ומאז מעביר שיעורים רבים בעיר. במשך כמה שנים, טיפל בהתנדבות בענייני עירובין, כשרות, הכשרת כלים לפסח, ליווי אבלים ועוד, בשל העובדה שלא היה רב מכהן בירוחם.

במרץ 2014 נבחר לתפקיד הרב הראשי של ירוחם. עתירה שהוגשה לבית המשפט על חוקיות הבחירה, נדחתה.

עוסק רבות גם בתחומי רווחה ובסעד לתושבי העיר. מעורב בתחומים חברתיים רבים בעיר, בין היתר פעל למניעת סגירת מפעל נגב קרמיקה, וכן גייס מגבית למען העובדים שפוטרו<ref></ref>.

מפרסם חוברות הלכתיות לפני חגים ומועדים מיוחדים, המופצות בירוחם ובמדיה הדיגיטלית.

נשוי לרחלי (לבית רוזנברג) ואב לשישה.

==קישורים חיצוניים==
* [http://www.yhy.co.il/component/option,com_docman/task,search_result/Itemid,167/lang,he/ שיעוריו] באתר ישיבת ההסדר ירוחם.
* [https://youtube.com/playlist?list=PLjD1_8-AC-GhOGHS6dr5uVd83f6pCwJuY בעין אמונית] סדרת שיעורים באתר YouTube.
* 
* [https://www.inn.co.il/tags/%D7%94%D7%A8%D7%91_%D7%99%D7%A6%D7%97%D7%A7_%D7%A9%D7%9C%D7%95 כל הכתבות על הרב יצחק שלו], באתר ערוץ 7

==הערות שוליים==

קטגוריה:ירוחם: רבנים
קטגוריה:רבני ישיבת ההסדר ירוחם
קטגוריה:בוגרי בית הספר צייטלין
קטגוריה:בוגרי ישיבת ההסדר ירוחם
קטגוריה:רבני ערים בישראל
קטגוריה:ישראלים שנולדו ב-1981
תומאס הדסון

תומאס הדסון (באנגלית: Thomas Hudson; 1701 – 26 בינואר 1779) היה צייר פורטרטים אנגלי.

== ביוגרפיה ==
הדסון נולד בדבון בשנת 1701.<ref></ref> מקום הולדתו המדויק אינו ידוע. הוא למד אצל ג'ונתן ריצ'רדסון<ref></ref> בלונדון ובניגוד לרצונו של אביה, הוא התחתן עם בתו של ריצ'רדסון לפני 1725.

הדסון היה פורה ביותר בין השנים 1740–1760, ומשנת 1745 עד 1755 היה צייר הדיוקנאות הלונדוני המצליח ביותר.

היו לו עוזרים רבים והוא העסיק את צייר התלבושות המומחה ג'וזף ואן אקן. ג'ושוע ריינולדס, ג'וזף רייט והצייר פיטר טומס היו תלמידיו.<ref></ref>

הדסון ביקר בארצות השפלה בשנת 1748 ובאיטליה בשנת 1752. בשנת 1753 הוא קנה בית בקרוס דיפ, טוויקנהאם, ממש במעלה הזרם.<ref name=":0"></ref> הוא פרש לקראת סוף שנות ה-50 של המאה ה-18.

בתחילת המאה ה-19, הסופר ויליאם היקי תיאר את הדסון הקשיש, כ"דמות גרוטסקית למדי, נמוכה במיוחד, עם בטן גדולה, ולבש תמיד מעיל גדול. הוא היה בעל מזג טוב, ואחד האנשים האהובים עלי, אף על פי שלעיתים קרובות הוא אמר לי שאני בהחלט צריך להיתלות".<ref name=":0" />

הוא נפטר בטוויקנהאם בשנת 1779. אוסף האמנות הפרטי הנרחב שלו נמכר בשלוש מכירות נפרדות.

רבות מיצירותיו של הדסון עשויות להופיע בגלריות אמנות ברחבי בריטניה. הם כוללות את גלריית הדיוקנאות הלאומית, המוזיאון הימי הלאומי, טייט, בארנסטפל גילדהול, פאונדלינג הוספיטל, ומוזיאון העיר בריסטול וגלריה לאמנות.

== גלריה ==
<gallery mode="packed" heights="160">
File:Sir John Willes by Thomas Hudson.jpg | ג'ון ויליס

File:John Byng.jpg | ג'ון בינג

File:Admiral Sir Peter Warren.jpg | אדמירל פיטר וורן

File:Thomas Hudson - The Thistlethwayte Family - Google Art Project.jpg | משפחת תיסטלתווייט

File:Bridget Williams.jpg | ברידג'ט ויליאמס

File:ElizabethLaroche (1731-1791) ByThomasHudson GreatFulfordHouse Devon.PNG | אליזבת לארוש

File:John Gilbert portrait.jpg | ג'ון גילברט

File:RadcliffeFamily OfWarleigh ByThomasHudson.jpg | משפחת רדקליף
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:אנגלים שנולדו במאה ה-18
קטגוריה:אנגלים שנפטרו ב-1779
דילן ארנולד

דילן ארנולד (באנגלית: Dylan Arnold; נולד ב-11 בפברואר 1994)<ref></ref> הוא שחקן קולנוע וטלוויזיה אמריקאי יהודי<ref name=":0"></ref><ref name=":1"></ref><ref name=":2"></ref>. התפרסם כששיחק בתפקיד נואה פורטר בסרט הדרמה הרומנטי "אחרי ש..." משנת 2019, ובהמשכו "אחרי שהתנגשנו" בשנת 2020.<ref></ref>

== ביוגרפיה ==
ארנולד נולד בסיאטל, וושינגטון שבארצות הברית, לאב מרקע נוצרי ואנגלי, ולאם ממשפחה יהודית שמוצאה מרוסיה ופולין.<ref name=":0" /><ref name=":1" /><ref name=":2" /> גדל בעיר ביינברידג' איילנד. הוא בוגר בית הספר לאמנויות של אוניברסיטת צפון קרולינה.<ref></ref>

== קריירה ==
בשנת 2012 קיבל את תפקידו הראשון בסרט "ילד שמן שולט בעולם" בדמותו של דייל. 

בשנת 2017 שיחק בסרט "פרחים בבוץ". שנה לאחר מכן גילם את קמרון אלם בסרט האימה "האלווין" משנת 2018, תפקיד אותו הוא גילם שוב בסרט ההמשך "האלווין 2: הנקמה" משנת 2021. 

בשנת 2019 שיחק בדרמה הרומנטית "אחרי ש...". בשנת 2020 שיחק בסרט ההמשך "אחרי שהתנגשנו". 

בשנת 2021 החל לשחק בעונה השלישית של סדרת הדרמה והמסתורין של נטפליקס "את"; העונה עלתה באוקטובר 2021.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2012
|ילד שמן שולט בעולם
|דייל
|
|-
| rowspan="3" |2014
|התבגרות מאוחרת
|פטריק
|
|-
|ריצה למרחקים ארוכים
|אריק וייטהול
|
|-
|7 דקות
|ג'וני
|
|-
|2017
|פרחים בבוץ
|קארל אטווד
|
|-
|2018
|האלווין
|קמרון אלם
|
|-
| rowspan="2" |2019
|Adventure Force 5
|נולן
|
|-
|אחרי ש...
| rowspan="2" |נואה פורטר
|
|-
|2020
|אחרי שהתנגשנו
|
|-
| rowspan="2" |2021
|האלווין 2: הנקמה
|קמרון אלם
|
|-
|Disfluency
|ג'ורדן
|
|-
|2023
|אופנהיימר
|פרנק אופנהיימר <small>(אנ')</small>
|
|-
|TBA
|April 29, 1992
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2017
|When We Rise
|ג'ילברט בייקר הצעיר
|פרק: "Night II: Parts II and III"
|-
|Ten: Murder Island
|ניית'ן
|סרט טלוויזיה של Lifetime
|-
|2017, 2019
|S.W.A.T. 
|וויפ
|2 פרקים
|-
| rowspan="2" |2018
|נאשוויל
|טוויג וייסאקי
|8 פרקים
|-
|הטיהור
|הנרי בודרוקס
|3 פרקים
|-
|2019 - 2020
|Into the Dark
|האנק / מייקל
|2 פרקים
|-
|2020
|Trish & Scott
|כריס
|סדרת רשת; 2 פרקים
|-
|2021
|את
|תאו אנגלר 
|תפקיד ראשי (עונה 3); 9 פרקים
|-
|2022
|Zaya
|טיירי
|פודקאסט; 2 פרקים
|-
|TBA
|האישה באגם
|סטיבן
|מיני סדרה עתידית של אפל TV פלוס
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:אמריקאים שנולדו ב-1994
מרק קציצות בשר

מרק קציצות הוא מרק שמוסיפים אליו קציצות ומתובלל עם מרכיבים שונים אחרים. מרק קציצות קלאסי עשוי ממרק כבסיס שאליו מוסף לעיתים קרובות חתיכות של או קציצות שלמות עם ירקות; תוספות נפוצות הן פסטה (למשל אטריות, אם כי ניתן להשתמש כמעט בכל צורה שהיא), כופתאות או דגנים כמו אורז ושעורה. נעשה שימוש בסוגי בשר שונים, כגון בשר בקר, טלה,<ref></ref> בשר חזיר ועוף.

== סוגים ==
<gallery class="center" widths="190" heights="160">
קובץ:Bakso.jpg|מרק אטריות באקסו אינדונזי
קובץ:Almondigas.JPG|שקדים פיליפינים
קובץ:Miswajf7582.JPG|מרק קציצות פיליפני עם איטריות מיסואה
</gallery>

==קישורים חיצוניים==

==הערות שוליים==

קציצות
קטגוריה:מאכלי ליל כל הקדושים
אסקר ממין

אֲסַקָּר אוּזַקְבֵיוֹלִי מֵמִּין (בקזחית: Асқар Ұзақбайұлы Мамин; נולד ב-23 באוקטובר 1965) הוא מדינאי ופוליטיקאי קזחי אשר כיהן משנת 2019 עד ינואר 2022 בתור ראש ממשלת קזחסטן.

== ביוגרפיה ==
בצעירותו עבר מטסלוניגרד<ref name=":0">כיום נור-סולטן</ref> אל מוסקבה, בירת ברית המועצות כדי ללמוד תואר בכלכלה והנדסה אזרחית.

עם התפרקות ברית המועצות החל בקריירה מדינית והפך בשנת 2006 לראש עיריית אסטנה<ref name=":0" />, בכך הפך מקורב אל נורסולטן נזרבייב, נשיא קזחסטן. ב-8 בספטמבר 2016 מונה בידי הנשיא לראש הממשלה החלופי של קזחסטן ולאחד ממנהלי החברה הלאומית לתיירות בקזחסטן.

ב-21 בפברואר 2019 פוטר מתפקידו ראש הממשלה בקיטז'ן סגינטייב ועל כן הפך ממין לראש ממשלת קזחסטן. זמן מה לתוך שלטונו וירד נורסולטן ממעמד הנשיאות, על כן הוחלף בידי קאסים-ג'ומארט טוקאייב. ממין דוגל במדיניות של הכלה דתית ובמהלך הפסחא שלח ברכות למיעוטים הנוצרים בארצו.

בזמן מגפה הקורונה בקזחסטן הנשיא הכריז על מצב חירום לאומי ובספטמבר נרשמה צניחה בכמות המאובחנים. בינואר 2022 פרצו במדינה מהומות המוניות על רקע עליית מחירי הדלק במדינה ואסקר הודיע על התפטרותו.

==קישורים חיצוניים==

== הערות שוליים ==

קטגוריה:פוליטיקאים קזחים
קטגוריה:כלכלנים
קטגוריה:מהנדסים אזרחיים
קטגוריה:ראשי עיריות
קטגוריה:ראשי ממשלת קזחסטן
קטגוריה:ממשל ומדיניות
קטגוריה:מקבלי עיטור הידידות (רוסיה)
קטגוריה:ילידי 1965
SS יגואר 100

SS יגואר 100 (באנגלית: SS Jaguar 100, קרוי גם: SS Jaguar 2½ Litre 100) היא מכונית ספורט בתצורת רודסטר מתוצרת יצרנית הרכב "SS Cars" (שם מלא: "S. S. Cars Limited") אשר בשנת 1945 הפכה ליגואר. שיוצרה בין השנים 1941–1936 בבריטניה.

=="SS יגואר 100"==
* יוצרו 314 יחידות.
* שם הדגם "SS 100" - מסמן את המהירות המקסימלית של הדגם שהיא 100 מייל (160.93 קמ"ש).
* 2 מושבים.
* ללא חלונות מלבד 2 חלונות (מגני שמש) סימטריים - לרוחב - מקדמה.
* מאייד - גוף כפול מסוג "SU".
* תאוצה בין 0–97 קמ"ש היא 13.5 שניות (מנוע 2,663 סמ"ק המפיק 102 כ"ס).
* תאוצה בין 0–97 קמ"ש היא 10.4 שניות (מנוע 3,485 סמ"ק המפיק 125 כ"ס, יוצר משנת 1938).
* מחיר היחידה בשנת 1937 עמד בבריטניה על 395 שטרלינג (מנוע 2.5 ליטר).
* מחיר היחידה בשנת 1938 עמד בבריטניה על 445 שטרלינג (מנוע 3.5 ליטר).
* בשנת 1938 יוצר אב טיפוס "SS יגואר 100" של דגם קופה.

==גלריה==
<gallery mode="packed" heights="90">
קובץ:SS Jaguar 100 - 2½ Litre 1938.jpg | דגם "SS יגואר 100", שנת 1938
קובץ:RM Sotheby’s 2017 - SS 100 Jaguar 2½ Litre roadster - 1941 - 002.jpg | דגם "SS יגואר 100", שנת 1941
קובץ:RM Sotheby’s 2017 - SS 100 Jaguar 2½ Litre roadster - 1941 - 001.jpg | דגם "SS יגואר 100", שנת 1941
קובץ:RM Sotheby’s 2017 - SS 100 Jaguar 2½ Litre roadster - 1941 - 003.jpg | דגם "SS יגואר 100" - מבט לתא הנהג ולוח מחוונים, שנת 1941
קובץ:RM Sotheby’s 2017 - SS 100 Jaguar 2½ Litre roadster - 1941 - 005.jpg | דגם "SS יגואר 100", שנת 1941
קובץ:Paris - RM Auctions - 5 février 2014 - Jaguar SS100 2½-Litre Roadster - 1937 - 001.jpg | דגם "SS יגואר 100", שנת 1937
קובץ:1938 SS Jaguar 100 2.5.jpg | דגם "SS יגואר 100", שנת 1938
</gallery>

==ראו גם==
* יגואר
* SS 90
* יגואר XK120
* יגואר XK140
* יגואר XK150
* יגואר XK180
* יגואר R-D6

==קישורים חיצוניים==

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1936
קטגוריה:מכוניות בריטיות
SS 100
אולי ווטקינס

אולי ווטקינס (באנגלית: Ollie Watkins; נולד ב-30 בדצמבר 1995) הוא כדורגלן אנגלי, המשחק בעמדת החלוץ באסטון וילה ובנבחרת אנגליה.

==קריירה==
ווטקינס שיחק באקדמיית הנוער של מועדון הכדורגל אקסטר סיטי. ב-2014 הושאל לקבוצת הבוגרים של ווסטון סופר מר נשיונל ליג דרום. בדצמבר 2015 רשם את הבכורה שלו באקסטר סיטי בפוטבול ליג השנייה. את העונה סיים עם עשרה כיבושים ב-22 הופעות. בעונה הבאה כבש שש פעמים ורשם 13 בישולים ב-52 הופעות. הוא נבחר לשחקן הצעיר של העונה במסגרת פרסי ליגות המשנה האנגליות.

ביולי 2017 חתם לחוזה בן ארבע עונות במועדון ברנטפורד מפוטבול ליג צ'מפיונשיפ. הוא כבש עשרה שערים בכל אחת משתי עונותיו הראשון בקבוצה. בעונת 2019/2020 כבש 26 שערים בליגה ב-49 הופעות (כולל פלייאוף) ונבחר לשחקן העונה. לקראת עונת 2020/2021 בפרמייר ליג עבר לאסטון וילה תמורת סכום של 28 מיליון פאונד. במחזור השלישי של העונה גברה אסטון וילה על האלופה ליברפול 2–7, כשווטקינס כובש שלושער. בסך הכל כבש 14 שערים באותה העונה בפרמייר ליג.

== קריירה בינלאומית ==
ב-25 במרץ 2021 ערך ווטקינס הופעת בכורה בנבחרת אנגליה מול סן מרינו במסגרת מוקדמות מונדיאל 2022 וכבש את השער החמישי בניצחון 5–0. נכלל בסגל נבחרת אגליה ליורו 2024. <ref></ref> ובחצי הגמר נגד הולנד נכנס כמחליף במקום הארי קיין בדקה ה-80 וכבש את שער הניצחון שהעלה את נבחרתו לגמר היורו.

==קישורים חיצוניים==

==הערות שוליים==

קטגוריה:חלוצי כדורגל אנגלים
קטגוריה:כדורגלני אקסטר סיטי
קטגוריה:כדורגלני ברנטפורד
קטגוריה:כדורגלני אסטון וילה
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-1995
דגני מפלצות

דגני המפלצות (באנגלית: Monster cereals) הם קו דגני בוקר, המיוצרים על ידי תאגיד ג'נרל מילס בצפון אמריקה. הקו הוצג בשנת 1971, ובמועדים שונים הכולל חמישה מותגים, שכל אחד מהם מציג גרסה מצוירת של מפלצת המבוססת על מפלצות יוניברסל: הרוזן שוקולה, פרנקן ברי, ובו ברי (כולם עדיין מיוצרים בעונות ספציפיות), כמו גם פירות ברוט ומומיה פירותית טעימה<ref></ref> (שניהם הופסקו, למעט הפקות מוגבלות).

== היסטוריה ==
במרץ 1971 הוצגו שני הדגנים הראשונים בקו, הרוזן שוקולד בטעם שוקולד ופרנקן ברי בטעם תות. בפרסומות, שתי המפלצות, הרוזן שוקולה ופרנקן ברי, היו עוסקות בהתקוטטות קומית שעליהן דגני בוקר טובים יותר, כאשר משהו או מישהו אחר התערב בדבריהם המילוליים והפחיד אותם.

בפברואר 1972, דגני פרנקן ברי כללו פיגמנט שאינו ניתן לעיכול שהפך צואת ילדים לוורודה, סימפטום המכונה לפעמים "צואה של פרנקן ברי".<ref></ref><ref name="Gilbert-BarnessDebich-Spicer2005"></ref><ref></ref> מתכוני הרוזן שוקולה ופרנקן ברי נכתבו מחדש כדי להסיר את הפיגמנט הזה.<ref name="Cerealizing"></ref>

בו ברי, כביכול הדגנים הראשונים בטעם אוכמניות,<ref name="generalmills1"></ref> יצאו בדצמבר 1973, ופירות ברוט ב-1974. "פירות ברוט" הופסק בשנת 1982 והוחלף בשנת 1988 ב"מומיה פירותי יאמי", שהופסק בשנת 1992.<ref></ref>

בשנת 2010, שחררה בטי קרוקר את פרנקן ברי ואת פירות היער של פירות היער.<ref>[http://x-entertainment.com/updates/2010/10/08/franken-and-boo-berry-fruit-roll-ups/ "Franken and Boo Berry Fruit Roll-Ups!"]. X-Entertainment.com. October 8, 2010. Retrieved August 6, 2014.</ref> ג'נרל מילס שחרר חטיפי דגנים של הרוזן שוקולה.

מאז 2010, דגני פרנקן ברי, בו ברי וספירת הרוזן שוקולה מיוצרים ונמכרים רק מספר חודשים בעונת הסתיו / ליל כל הקדושים בספטמבר ובאוקטובר. מפני שמסוף שנת 2010, הופץ מידע על נתוני תזונה לקויים ועובדות היסטוריות עדיין ניתן למצוא באתר הרשמי של ג'נרל מילס בכל עונות השנה.

באוגוסט 2013 שחרר ג'נרל מילס את כל חמשת דגני המפלצות לרכישה בעונת ליל כל הקדושים. גם "ברוט הפירות", ששוחרר לראשונה מזה 31 שנה, וגם "מומיה פירותי יאמי", ששוחררה לראשונה מזה 21 שנה, באריזות מחודשות כמו שאר הדגנים, וגרסת "ברוט הפירות" שונה לשם "פרי פראי". בנוסף, ב-"I-Mockery" נחשף שקופסאות מהדורות רטרו מיוחדות של כל חמשת הדגנים עם אומנות האריזה המקורית שלהם יימכרו אך ורק בחנויות טארגט.<ref></ref>

בשנת 2014 ג'נרל מילס נעזר ב-DC קומיקס כדי ליצור עיצובים חדשים לדגנים בזמן ליל כל הקדושים. העיצובים שנחשפו ב-6 באוגוסט, כללו עיצוב של Boo Berry מאת ג'ים לי, עיצוב של הרוזן שוקולה מאת טרי דודסון ועיצוב של Franken Berry מאת דייב ג'ונסון.<ref></ref>

== פרסים ==
במהלך העשור הראשוני לייצור עד תחילת שנות השמונים, דגני המפלצות היו ידועים גם במגוון הרחב של פרמיות דגנים באריזה וגם בדואר. הופקו פריטים רבים, כגון פוסטרים, מדבקות, ערכות צבע, מכוניות ספידסטר, מצנחים ואפילו דמויות פרסום מוויניל.<ref></ref>

==קישורים חיצוניים==

==הערות שוליים==

קטגוריה:דגני בוקר
קטגוריה:מאכלי ליל כל הקדושים
טיימיי, קיסרית יפן

טֶיְימֶיְי, קיסרית יפן (ביפנית: 貞明皇后; 25 ביוני 1884 – 17 במאי 1951) בילדותה נודעה בתור סדאקו קוּג'וֹ, הייתה רעייתו של יושיהיטו, קיסר יפן ואמו של הירוהיטו, קיסר יפן. תוארה המלוכני, טֶיְימֶיְי, משמע "קביעות נאורה".

== ביוגרפיה ==
סדאקו קוג'ו הייתה ילידת משפחת אצולה יפנית, גדלה בטוקיו ונודעה כנערה חכמה מאוד בעלת אינטליגנציה גבוהה.

=== קיסרית ===
הקיסר לעתיד טאישו היה חולה בדלקת קרום המוח משהיה בן שלושה שבועות ודבר זה השפיע על בריאותו ועל יכולתו הנפשית, וכללה הפרעת דיבור וקשיי הליכה, למשך שארית חייו. בשל בעיותיו הבריאותיות, לעיתים קרובות הוא לא היה מסוגל להמשיך בלימודיו והיה סטודנט חלש בתחומים הדורשים חשיבה גבוהה יותר.

בגלל יכולתו הנפשית המופחתת של טאישו, אביו, מוצוהיטו, קיסר יפן, רצה אישה אינטליגנטית, רהוטה ומכובדת עבור בנו, והוא מצא את התכונות הללו בסדאקו קוג'ו. ב-10 במאי 1900 חותנו יושיהיטו בן ה-20 וסדאקו בת ה-15.

=== תרומות ===
היא נודעה בכך שתרמה סכומים גדולים מארנקה הממלכתי לבית החולים לצרעת המיסיונרי קישיון וגם לאנשים העובדים בפיתוח רפואי נגד צרעת כדי לעודד אותם להמשיך את שירותם לחולים.

בשנת 1931, כתוצאה ממעשיה המיטיבים, הוקמה החברה למניעת צרעת מתוך הכספים אשר תרמה. ביום הולדתה ב-25 ביוני הוקם יום מניעת הצרעת הלאומי ויוזם קמפיין חינוכי למניעת צרעת ברחבי האימפריה היפנית.

היא השתתפה בפגישות מנהלי מחלקות רפואיות לטיפול בצרעת היפנית והשתתפה בדיונים הנוגעים למצבם של חולי הצרעת, ולמצבים ומינים של המחלה.

=== שנים מאוחרות ===
הקיסר טאישו נפטר מהתקף לב ב-25 בדצמבר 1926, בגיל 47 ובנו הירוהיטו ירש אותו כקיסר. לאחר מות בעלה, תוארה של סדאקו הפך ל"קיסרית קוטאיג'ו" (Kōtaigō) שפירושה "אלמנתו של הקיסר לשעבר".

הקיסרית התנגדה בתוקף למעורבות יפן במלחמת העולם השנייה, היא פעלה החל משנת 1943 ביחד עם בנה, טאקאהיטו, נסיך יפן, בניסיון להפיל את ראש ממשלת יפן המיליטנטי, הידקי טוג'ו אשר לאחר המלחמה אכן הואשם בפשעי מלחמה והוצא להורג.

הקיסרית נפטרה בשנת 1951 בגיל 66.

== קישורים חיצוניים ==

* [https://leprosyhistory.org/database/person118 אישים], באתר ההיסטוריה של הצרעת
* [https://www.unofficialroyalty.com/empress-teimei-of-japan-lady-sadako-kujo/ ביוגרפיה], באתר מלוכנות לא רשמית
* 

קטגוריה:פוליטיקאיות יפניות
קטגוריה:קיסריות יפן
קטגוריה:ילידות 1884
קטגוריה:נפטרות ב-1951
פיקה אדומה

פיקה אדומה (שם מדעי: Ochotona rutila) היא מין של יונק ממשפחת הפיקתיים, שתפוצתה במרכז אסיה. היא תוארה לראשונה בשנת 1873.

== מאפיינים ==
הפיקה מגיעה לאורך של עד 23 סנטימטרים כולל 9.5 סנטימטרים עד 11 סנטימטרים של הזנב ומשקלה עד 320 גרמים. הגולגולת גדולה לאורכה 4.5 עד 5.5 סנטימטרים. האוזניים מגיעות לאורך 27 עד 29 מילימטרים. הרגליים האחוריות הם באורך 36 עד 39 מילימטרים. בקיץ הפרווה גחלתית בהירה ומנומרת בצוואר מאחורי האוזניים בעוד שבחורף היא חומה ופרוות הגחון לבנה. הפיקה ניזונה בעיקר מעשב ויוצרת חבילות חציר כמו פיקות אחרות. הפיקה חיה במשפחות גדולות המונות זוג פיקות וגוריהם. להקה של פיקות מונה 12–20 פרטים. הפיקה פעילה יותר עם רדת החשכה מאשר בעלות השחר. עונת הרבייה היא באביב עד הקיץ. הנקבה ממליטה שתי המלטות בשנה שמסתיימות בדרך כלל בשתיים עד שישה (בממוצע ארבע) גורים. הפיקה לא נמצאת בסכנת הכחדה ומצב שימורה הוא ללא חשש.

== תפוצה ==
הפיקה נפוצה במרכז אסיה באזור טורקסטן, קזחסטן, קירגיזסטן, טג'יקיסטן, אוזבקיסטן, מחוז שינג'יאנג בסין וכנראה גם בצפון אפגניסטן. הפיקה האדומה חיה בהרים כמו הרי טיין שאן והרי פמיר עד גובה 3,000 מטר.

== קישורים חיצוניים ==

== הערות שוליים ==

קטגוריה:טקסונים שתוארו בידי ניקולאי סברצוב
קטגוריה:פיקתיים
קטגוריה:קירגיזסטן: יונקים
קטגוריה:סין: יונקים
קטגוריה:קזחסטן: יונקים
קטגוריה:בעלי חיים בהרי סין
קטגוריה:בעלי חיים שתוארו ב-1873
קטגוריה:אוזבקיסטן: יונקים
נתן קופשיץ

הרב נתן הכהן קופשיץ (נולד ב-21 בנובמבר 1945) הוא דיין בבית הדין של העדה החרדית בירושלים ורב שכונת הקריה החרדית בבית שמש.

==ביוגרפיה==
הרב קופשיץ נולד למשפחת קופשיץ הירושלמית וצאצא של הרב יוסף חיים זוננפלד. בתחילה למד בתלמוד תורה עץ חיים, בגיל 11 הלך ללמוד בישיבת פוניבז' לצעירים, לאחר שנתיים חזר ללמוד בתלמוד תורה עץ חיים אצל הרב זונדל קריוזר, ולאחר מכן למד בישיבת חברון בירושלים. שם היה חברותא של ראש הישיבה כיום הרב דוד כהן, בישיבה שם למד גם עם הרב יצחק ברנד.

==פעילות==
בעבר היה רב שכונת מקור ברוך בירושלים. כשהחלה להבנות שכונת הקריה החרדית בבית שמש, הגיע לכהן כרב בעיר, כיום הוא מכהן כרב של הקריה החרדית, והוא אחד הרבנים הדומיננטיים בעיר.

בעקבות לחצים מאת הרב משה שטרנבוך והרב יצחק טוביה וויס, הסכים להיכנס לבית הדין של העדה החרדית אמנם לא הסכים לכהן כחבר הבד"ץ אלא רק כדיין.

בשנת 2006 פתח ישיבה קטנה ליטאית בעיר בשם 'באר המלך', הוא עומד בראשה ולומד עם בחורים מדי ערב.

==השתייכות==
הרב קופשיץ נמנה עם העדה החרדית ומתנגד למדינה ולמוסדותיה. הישיבה שבראשותו לא לוקחת תקציבים מהמדינה וממומנת רק משכר לימוד ומתרומות. הוא מתנגד גם להשתתפות בבחירות הארציות והמוניציפליות. היה בין הפעילים במחאות נגד אגד ובמניעת כניסת האוטובוסים שלהם לקריה החרדית, ופתח את ההסעות של "מהדרין".

על אף שרשמית הוא מתנגד להשתתפות בבחירות, היה מעורב מאחורי הקלעים בפעילות למען בחירתו של משה אבוטבול בבחירות לראשות עיריית בית שמש ב־2014, בעיקר בבחירות החוזרות, שהצטיירו כמאבק על זכות הקיום של ההתיישבות החרדית בעיר.

==ראו גם==
*משפחת קופשיץ

קטגוריה:רבנים ירושלמים
קטגוריה:בוגרי ישיבת חברון כנסת ישראל
קטגוריה:דייני העדה החרדית
קטגוריה:ישראלים שנולדו ב-1945
ג'ון מקגין

ג'ון מקגין (באנגלית: John McGinn; נולד ב-18 באוקטובר 1994) הוא כדורגלן סקוטי, המשחק בעמדת הקשר באסטון וילה ובנבחרת סקוטלנד בכדורגל.

==קריירת מועדונים==
מקגין נולד בגלאזגו ולו אחות תאומה. את קריירת הנוער עשה בסנט מירן. ב־2012 ערך את הופעת הבכורה שלו בקבוצה הבוגרת במסגרת הצ'מפיונשיפ הסקוטי וסייע לקבוצה להעפיל לליגת העל הסקוטית. לאחר שלוש עונות עבר ב־2015 להיברניאן מהצ'מפיונשיפ הסקוטי. הוא שותף בזכיית הקבוצה בגביע הסקוטי ב־2016 והעפלה לליגת העל הסקוטית.

ב־2018 עבר לאסטון וילה מפוטבול ליג צ'מפיונשיפ. הוא סייע לקבוצה להעפיל באותה עונה לפרמייר ליג.

== קריירה בין־לאומית ==
מקגין היה חבר בנבחרת סקוטלנד עד גיל 19 ובנבחרת סקוטלנד בכדורגל עד גיל 21. במרץ 2016 ערך את הופעת הבכורה שלו בנבחרת הבוגרת במשחק ידידות נגד דנמרק. במוקדמות יורו 2020 כבש 7 שערים. באוקטובר 2020 שימש כקפטן הנבחרת במשחק מול צ'כיה.

==קישורים חיצוניים==

* 

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:גלאזגו: כדורגלנים
קטגוריה:כדורגלני היברניאן
קטגוריה:כדורגלני אסטון וילה
קטגוריה:כדורגלני סנט מירן
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:בריטים שנולדו ב-1994
אגם קזנוי-אם

אגם קזנוי-אם (מילולית: האגם העמוק, ברוסית: Кезенойам, Голубое; בצ'צ'נית: Къоьзана Iaм) הוא האגם העמוק ביותר בהרי הקווקז, בשטח הפדרציה הרוסית, בעיקר בצ'צ'ניה אך חלקו משתרע גם בדאגסטן. האגם עובר דרך רכס אנדיאן. הוא ממוקם בגובה 1,870 מטר מעל פני הים וממלא שטח של 2.4 קמ"ר. עומקו המרבי של האגם הוא 74 מטר. בחורף פני האגם קופאים ובקיץ טמפרטורת המים היא סביב 5&nbsp;מעלות צלזיוס. במי האגם יש אספקת חמצן בכל ימות השנה, מה שמאפשר לפלנקטון לשרוד. סלמו אזנמי הוא זן טרוטה נדיר, אנדמי למי האגם. האוכלוסייה שלהם בסכנת הכחדה עקב כניסת הצ'ובות האירופאיות () אשר צורכים את דגיגי הסלמו.<ref name="IUCN">Freyhof, J. & Kottelat, M. 2008. [http://www.iucnredlist.org/apps/redlist/details/135643/0 Salmo ezenami.] In: IUCN Red List of Threatened Species. Version 2010.1. Downloaded on 5 April 2010.</ref>

בסביבות האגם ממוקם בית נופש ובית מלון הנושא את שם האגם ומאז 2011 זהו אתר נופש פופולרי באזור הקווקז.

== לקריאה נוספת ==
* 

==קישורים חיצוניים==

== הערות שוליים ==

קטגוריה:צ'צ'ניה
קטגוריה:רוסיה: ימות ואגמים